Hello (蕭敬騰同林俊傑單曲)

《Hello》係由奶六填詞，黃冠龍同阿火編曲，蕭敬騰同林俊傑作曲同演唱。呢隻歌喺2020年5月26號以單曲形式發行。

簡介
呢隻歌首唱係喺湖南衛視《歌手·當打之年》總決賽第一輪。呢隻歌係寫畀「舞台表演者」嘅歌，隻歌講緊所有歌手喺舞台上嘅人生。而喺表演呢隻歌嗰陣，部鋼琴上面顯示咗參加過《我是歌手》同《歌手》系列節目嘅參賽者個名，去致敬參加過呢個節目嘅歌手同背後支持嘅人。

創作一覽
以下資料嚟自：

演唱：蕭敬騰、林俊傑
填詞：奶六
作曲：蕭敬騰、林俊傑
編曲：黃冠龍、阿火
製作人：蕭敬騰、林俊傑
Program：阿火
音樂總監：梁翹柏
PGM：黃文萱
鍵盤：溫奕哲
結他：王漢威、屠衡
低音結他：陳紀烽
鼓：李定楠
長號：王翊丞
色士風：黃文龍
法國號：葉蒨宇
打擊樂：曜爆甘音樂工作室

2020年單曲
國語歌